ORI เปิดโครงการ “นอตติ้ง ฮิลล์ แหลมฉบัง-ศรีราชา” มูลค่า 1.2 พันลบ.
ORI เปิดโครงการ "นอตติ้ง ฮิลล์ แหลมฉบัง-ศรีราชา" ภายใต้แนวคิด “Modern Luxury Design" มูลค่า 1.2 พันลบ.
1 ก.ค. 2559

บริษัท ออริจิ้น พร็อพเพอร์ตี้ จำกัด (มหาชน) หรือ ORI ระบุว่า บริษัทแนะนำโครงการคอนโดมิเนียม“นอตติ้ง ฮิลล์ แหลมฉบัง-ศรีราชา” โครงการคอนโดมิเนียมสไตล์อังกฤษที่มีการพัฒนาโครงการภายใต้แนวคิด “Modern Luxury Design” เน้นความหรูหรา สง่างามตามฉบับของเมืองลอนดอน ประเทศอังกฤษ ซึ่งตัวโครงการ “นอตติ้ง ฮิลล์ แหลมฉบัง-ศรีราชา” ตั้งอยู่บนเนื้อที่ 2 ไร่ พัฒนาเป็นโครงการคอนโดมิเนียมแบบ High rise สูง 36 ชั้น 1 อาคาร รวมจำนวนยูนิตสำหรับพักอาศัยทั้งหมด 534 ยูนิต มูลค่าโครงการ 1,200 ล้านบาท ราคาเริ่มต้นเพียง 1.79 ล้านบาท
โดยแบ่งห้องชุดออกเป็น 5 รูปแบบหลักๆด้วยกัน ประกอบไปด้วย 1. ห้อง Type B1 มีพื้นที่ใช้สอยขนาด 26.5 ตร.ม. 2. ห้อง Type B2 มีพื้นที่ใช้สอยขนาด 25.50 – 27.00 ตร.ม. 3.ห้อง Type BP1-01 มีพื้นที่ใช้สอยขนาด 32 ตร.ม. 4. ห้อง Type BP1-02 มีพื้นที่ใช้สอยขนาด 32.5 ตร.ม. และ 5. ห้อง Type BP2 มีขนาดใช้สอยขนาด 45 ตร.ม.
ด้านทำเลที่ตั้งของโครงการนั้นตั้งอยู่ริมถนนสุขุมวิท ตรงข้ามมหาวิทยาลัยเกษตรศาสตร์ วิทยาเขตศรีราชา ซึ่งถือว่าเป็นทำเลศักยภาพในย่านนี้ แวดล้อมด้วยแหล่งสาธารณูปโภคและระบบการคมนาคมขนส่งมากมาย อาทิ โรบินสัน ศรีราชา เจ-ปาร์ค โรงพยาบาลพญาไท โรงพยาบาลสมิติเวช มหาวิทยาลัย เกษตรศาสตร์ วิทยาเขตศรีราชา ศูนย์การค้าฮาเบอร์ มอลล์ ท่าเรือแหลมฉบัง ฯลฯ และที่สำคัญใกล้แหล่งงานขนาดใหญ่อย่างนิคมอุตสาหกรรมแหลมฉบังซึ่งมีบริษัทผู้ประกอบการจำนวนมากตั้งอยู่บริเวณนั้น ซึ่งเป็นทำเลศักยภาพที่พร้อมเจริญเติบโตในอนาคตอีกด้วย
ส่วนภายในโครงการ “นอตติ้งฮิลล์ แหลมฉบัง-ศรีราชา” เน้นการตกแต่งและใช้วัสดุให้เปรียบเสมือนอยู่ในเมืองลอนดอน ประเทศอังกฤษ จริงๆ พิเศษด้วยมุมมอง 360 องศาโอบล้อมสายตาทั้งขุนเขา กับ  และท้องทะเลด้วย Roof Garden สวนลอยฟ้า Sky Fitness ครบครันด้วยระบบสาธารณูปโภคและสิ่งอำนวยความสะดวกมากมาย อาทิ ห้องสันทนาการ สระว่ายน้ำขนาด 25 เมตร ห้องอ่านหนังสือ ห้องซักรีด ฯลฯ รวมถึงการรักษาความปลอดภัยด้วยระบบ One Card All Access และกล้องวงจรปิดตลอด 24 ชั่วโมง